 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ ኣብ መላእ ምብራቕ ኣፍሪቃ ተስፋ ተነቢርዎ ዘሎ ዕደና ኮሎሊ 1 ለካቲት 2019 ምንጪ ስእሊ, AFP መግለጺ ስእሊ, ዕደና ቢሻ ኤርትራ ኣብ ዕደናን ዳህሳስን ዝርከብ ብዙሕ ባህሪያዊ ጸጋታት ዝተዓደለት ሃገር እያ ኣብ ዝሓለፈ ዓመታት ኣብ ከም በዓል ቢሻን ዛራን ካልእን ዕደናዊ ንጥፈታት ክካየድ ጸኒሑዩ ኣብ ዝሓለፈ ሳልስቲ ምኒስተር ዜና የማነ ገብረመስቀል ሕቡራት ሃገራት ብጽሬቱ ኣብ ቀዳማይ ደረጃ ዝስራዕ ዕደና ፖታሽ ንውሕስነት መግቢ ኤርትራን ኣፍሪቃን ስትራቴጂካዊ ዕድል እዩ ክብል ሪፖርት ምግባሩ ብትዊተር ሓቢሩ እቲ ሪፖርት ከምዚ ዝስዕብ እዩ ኮሎሊ ኩኖ ናይ ኤርትራ ቁጠባ ንመላእ ምብራቕ ኣፍሪቃ እወንታዊ ዝኾነ ቁጠባዊ ለዉጢ ከምጽእ ከም ዝኽእል ዘይሻራዊ ትካል መደብ ልምዓት ዉድብ ሕቡራት ሃገራት UNDP ኣብ ዘውጸኦ ጸብጻብ የመልክት መደብ ልምዓት ዉድብ ሕቡራት ሃገራት ኣብ 2018 ብላዕለዎት ክኢላታት ስነ ቁጠባ ኣብ ዘካየዶ መጽናዕቲ ኣበርክቶ ዕደና ኮሎሊ ኣብ ዘላቒ መደባት ቁጠባ ኤርትራ ኢሉ ኣብ ዘቕረቦ ጸብጻብ ንኤርትራን መላእ ምብራቕ ኣፍሪቃን ቁጠባዊ ለውጢ ከምጽእ ዝኽእልዩ ክብል ገለጺዎ ቱሪዝም ኤርትራ ዝበራበረሉ እዋን ይመጽእ ኣሎ ዓወት ኤርትራውያን ተቐዳደምቲ ብሽክለታ ቀደምን ሎምን ኣብ ኣስመራ ዞባዊ ዓውደ መጽናዕቲ ጉቦን ብልሽውናን ይካየድ ኣሎ ላዕለዋይ ኣቦ መንበር ዳናካሊ ስያሙስ ኮርኔሎስ ብወገኑ እዚ ጸብጻብ ንፍሉይነት ኮሎሊ ዘርኢዩ ድሕሪ ምባል ኣብዚ ኣብ ህይወት ሚልዮናት ለውጢ ከምጽእ ዝኽእል ፕሮጀክት ክንሰርሕ ዕድል ብምርካብና ግሩም ነገር እዩ ኢሉ ብተወሳኺ ስያሙስ ኮርኔሎስ እዚ ኣብ ከባቢ ባዳ ዝርከብ ማእከል ዕደና ኮሎሊ ብዓይነቱ ብብዝሑ ዘለዎ ቦታን ዕምቆትን ብሉጽ ምዃኑን ጥራይ ዘይኮነ ኣብ ኤርትራን ኣብ መላእ ምብራቕ ኣፍሪቃን ኪንኡን ንዝርከቡ ሓረስቶት ውሕስነት መግቢ ኣብ ምርግጋጽ ዓቢ ግደ ክህልዎዩ ኢሉ ትካል ዕዳና ዳናካሊ ኣብ ዞባ ሰሜናዊ ቀይሕ ባሕሪ ኮሎሊ ኣብ ዝብሃል ቦታ ናይ ፖታሽም ዕደና ንምክያድ ተፈራሪማ ኣላ ምንጪ ስእሊ, AFP መግለጺ ስእሊ, ኣብ ቢሻ ዝርከብ ዕደና ነሓስ እዛ ትካል ካብ 2019 ክሳብ 2020 ኣብ ዘሎ ግዜ ህንጻዊ ስራሓቱ ኣጻፊፋ ኣብ 2021 ምህርቲ ምሕፋስ ከም እትጅምር ላዕለዋይ ኣቦ መንበር ዳናካሊ ስያሙስ ኮርኔሎስ ኣብ መርበብ ሓበሬታ እቲ ትካል ብተንቀሳቓሲ ስእሊ ኣብ ዘስፈሮ መልእኽቲ ይጠቅስ እዛ ካብ 2015 ናብ ዳናካሊ ሊምትድ ሽማ ዝቐየረት ትካል ኣብ ኣውስትራልያ ዝመደበራ ኮይና ሳውዝ ባውልደር ማይንስ ብዝብል ስምያ ትጽዋዕ ነይራ ምንጪ ስእሊ, AFP መግለጺ ስእሊ, ምልክት ዕደና ቢሻ ኣብ ከባቢ ባዳ ዝግበር ዕደና ፖታሸም ካብቲ ኣብ ትሕቲ ምድሪ ዝግበር ዓይነት ዕደና ዝሓሸ ኮይኑ ካብ ጽፍሒ መሬት 16 ሜትሮ ጥራይ ንታሕቲ ኣቲኻ ዝግበር ዕደና ብምዃኑ ዉሑስ ዓይነት ዕደና ምዃኑ ይንገር ኮሎሊ ብዓዳኒ ትካል ዳናካሊን ሃገራዊ ኮርፖሬሽን ዕደና ኤርትራን ዝውነን ኮይኑ ክልቲኦም እዞም ትካላት ሓሓምሳ ሚእታዊት ብርኪ ኣለዎም እዚ ፕሮጀክት ካብ ገማግም ቀይሕ ባሕሪ ንሸነኽ ደቡብ ናይ 75 ኪሎሜተር ጥራይ ርሕቀት ክህልዎ እንከሎ ካብ ወደባዊት ከተማ ባጽዕ ናይ 230 ኪሎሜተር ርሕቀት ኣለዎ ዙር ጋቦን ሃገራዊት ጋንታ ኤርትራ ቀዳመይቲ ኮይና ውድድራ ዛዚማ ሳንዱቕ ሬሳ ፈንቂሉ ዝወጽአ ኢትዮጵያዊ ዳግማይ ሞይቱ ተጠላብነቶም እናነከየ ዝመጽኡ ዓውድታት ስራሕ ኣየነዎትዮም? 